VIRON PASTORIT AREENALLA
Hei rakkaat katsojat! Minä olen Aare Kimmel.
Tässä ohjelmassa aiheeni on Jumalan sydän.
Mitä Hänellä on sydämellään, kun Hän etsii ja kaipaa meitä, -
haluaa luoda suhteen meihin, ja mitä Hän haluaa antaa meille.
Jumalan ilmoituksen kautta voimme tutkia Hänen sydäntään, -
jotta ymmärrämme paremmin Hänen kaipaustaan ja tahtoaan.
Ihmisilläkin on pinnallisia ja syvällisiä suhteita.
Toisia vain tervehdimme ja vaihdamme pari sanaa säästä.
Työkavereiden kanssa puhumme työasioista.
Läheisille ystäville me taas avaamme sydämemme.
Emme ehkä ole huomanneet Raamattua lukiessamme, -
että Hän avaa siinä sydämensä. Nyt voimme perehtyä asiaan.
Mitä Jumala sitten kaipaa, kun Hän etsii meitä?
Lyhyt vastaus löytyy -
jakeesta Joh. 3:16: -
"Sillä niin on Jumala maailmaa rakastanut, että hän antoi -
ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Jumala rakastaa meitä kaikkia ja tahtoo meille hyvää.
Eikä vain lämpimästi ja hyvää toivoen kuten me, -
vaan Jumala teki jotain äärimmäistä, -
jotta asiamme olisivat hyvin.
Ja paremmin kuin hyvin, jotta voisimme elää.
Elämmehän me, -
uskoimme tai teimme mitä tahansa.
Raamattua tutkimalla näemme, -
että Raamattu ei kutsu kaikenlaista elämää elämäksi.
Kaikki teot eivät ole oikeanlaisia -
eikä kaikkea ole mieltä tehdä.
Kun Jumala kutsuu luokseen, Hän tahtoo meille hyvää, -
että aikeemme onnistuisivat ja unelmamme täyttyisivät.
Ennen kaikkea Hän toivoo, -
että eläisimme todellista elämää.
Ei niin, että otamme elämästä kaiken mahdollisen irti, -
ja kun kaikki päättyy, jäljelle jäävät vain muistot.
Jumala tarjoaa meille todellista elämää, -
joka kelpaa tässä maailmassa ja jatkuu kuoleman jälkeen.
Jotta saisimme tämän, Jumala teki jotain äärimmäistä -
ja antoi ainoan Poikansa, -
vaikka tiesi, miten kohtelisimme Häntä.
Ihmiset lopettivat ristiinnaulitsemiseen, -
Jumala lopetti ylösnousemiseen.
Nyt Hänellä on valta taivaassa ja maan päällä.
Tällainen on Jumalan luoma luja perustus, -
josta puhuin aikaisemmin: -
miten Jumala tuli maailmaan ja loi vahvan perustuksen, -
jolle Hän haluaa meidän rakentavan elämämme.
Tänään edessämme on kaksi asiaa: -
se, mitä Jumala tarjoaa, ja se, mitä me valitsemme.
Tämä esitetään hyvin yhdessä psalmissa.
Daavid teki suurimman osan psalmeista, mutta ei kaikkia.
Tämä on psalmi 81.
Kun tutkimme psalmia, näemme Jumalan sydämeen, -
sillä Hän antaa psalmissa hyvän mahdollisuuden siihen.
Psalmi on Aasafin tekemä.
Aasaf oli Daavidin aikainen muusikko, ylistysjohtaja.
Psalmi alkaa Jumalan kiittämisellä ja ylistämisellä.
"Nostakaa ilohuuto Jumalalle, joka on meidän väkevyytemme, -
nostakaa riemuhuuto Jaakobin Jumalalle."
Emme aina yhdistä Jumalaan ensimmäiseksi riemua.
Kirkkoa pidetään usein surullisena ja itkuisena paikanna.
Olemme aiheuttaneet sen itse.
Meitä kutsutaan riemuitsemaan Jumalan edessä.
Jos emme osaa riemuita, meidän tulee miettiä miksi, -
sillä meillä on syymme olla iloisia tai surullisia.
Psalmi 81 jatkuu kehotuksella kiitoslauluun -
ja soittaa rumpuja, harppuja ja kanteleita, -
ja ylistää niillä Jumalaa, -
sekä soittamaan pasuunaa juhlapäivien kunniaksi.
Kansoilla on aina ollut omat juhlapäivänsä, -
nämä tässä ovat israelilaisia.
Niitä kehotetaan juhlimaan, mitä perustellaan sillä, -
että näin on laissa määrätty.
Uskovan elämään kuuluu Jumalan kiittäminen ja ylistäminen.
Siksi Jumala täytyy tuntea.
Jos emme tunne Jumalaa tai Hänen hyvyyttään, -
emme ymmärrä, miksi kiittäisimme Häntä.
Kun tunnemme Hänet hyvin ja olemme Hänen lähellään, -
ymmärrämme paremmin Hänen hyvyyttään ja ylistämme Häntä.
Raamatussa kerrotaan, -
miten taivaassa ylistetään alati Jumalaa.
Sitä on vaikea ymmärtää.
Mutta kun ymmärrämme Jumalan hyvyyden, -
se täyttää koko elämämme, mitä tahansa teemmekin, -
opiskelemme tai harrastamme, ylistämme vain Jumalaa.
Jos emme tee näin, meillä on vielä opittavaa.
Jumalan ylistäminen ja musiikki on alkanut, -
ihmiset kiittävät Jumalaa. Mitä seuraavaksi?
Seuraavaksi muistutetaan, -
että Jumala määräsi Joosefin kiittämään ja todistamaan, -
kun hän lähti vapauttamaan Israelia Egyptin orjuudesta.
Jakeesta seitsemän alkaen puhuja onkin Jumala.
Raamattu on totisesti myös Jumalan puhetta, -
jota meidän täytyy ymmärtää, jotta ymmärrämme Raamattua.
Siihen tarvitaan Jumalan apua ja viisautta ottaa apu vastaan.
Muuten tutkimme tekstiä vain tieteellisesti -
ja teemme omia päätelmiämme.
Kun alamme kuulla Raamatussa Jumalan äänen, -
alamme ymmärtää asioita.
Nyt Jumala alkaa puhua.
Kun alamme kiittää Jumalaa, Hän vastaa meille.
Jumalan puheen kautta näemme Hänen sydämeensä.
"Minä nostin taakan hänen harteiltaan, -
hänen kätensä pääsivät kantokorin kuormasta.
Hädässäsi sinä huusit, minä vapautin sinut; -
ukkospilven peitosta minä vastasin sinulle, -
minä koettelin sinua Meriban veden luona."
Tässä Jumala muistuttaa, -
miten kansa vapautui orjuudesta ja mitä matkalla tapahtui.
Seuraavaksi Jumala kertoo, mitä Hän tahtoo kansaltaan.
"Kuule, kansani, minä varoitan sinua; -
Israel, jospa sinä minua kuulisit!"
Kun Jumala luo meihin kontaktin, Hän toivoo, -
että kääntäisimme korvamme Hänen puoleensa.
Mitä Hän sanoo?
Jumala haluaa ennen kaikkea, että me kuulemme Häntä.
Joskus aviopuolisot eivät kuule toista omilta jutuiltaan.
Jumalakin haluaa, että kuulemme Häntä, emmekä puhu omiamme.
"Israel, jospa sinä kuulisit minua.
Älköön sinulla olko muukalaista jumalaa, äläkä kumarra -
vierasta jumalaa. Minä olen Herra, sinun Jumalasi, -
joka toin sinut Egyptin maasta; avaa suusi, niin minä sen täytän."
Tässä ihmisen täytyy päättää, kenelle hänen elämänsä kuuluu.
Kuuluuko se Jumalalle?
Vai onko sinulla toisia arvoja, noita nykyajan jumalia, -
jotka ovat sinulle tärkeimpiä?
Millaiset arvosi ovat? Onko Jumala ykkössijalla?
Olenko Jumalasi, vai palveletko muita jumalia?
Jos muut asiat ovat tärkeämpiä, Jumala ei voi olla kanssasi.
Hän ei voi auttaa, kuten haluaisi.
"Minä olen Herra, sinun Jumalasi."
Jumala haluaa meihin yhteyden, jota ei katkaise mikään.
Samanlaisen kuin avioliitossa, jossa ei ole ulkopuolisia.
Puolisot kuuluvat yhteen, vaikka ihmisiä onkin paljon.
Samalla tavalla Jumalakin haluaa olla kansansa kanssa.
Sitten Jumala ilmaisee pettymyksensä: -
"Mutta minun kansani ei kuullut minun ääntäni."
Jumala toivoo, että kansa kuulee Häntä, mutta turhaan.
Tuolla on jotain kiinnostavaa ja tuolla jotain jännittävää, -
minä menen sinne.
Jumalan kansa lähti sinne, kuten me kaikki olemme tehneet.
Olemme katsoneet ja lähteneet muualle, -
kun Jumala on puhunut, ja pitäneet muuta tärkeämpänä.
Israel ei halunnut noudattaa Jumalan tahtoa.
Näen tässä Jumalan suuren pettymyksen ja surun.
Hän halusi sinun parastasi ja hyvän suhteen kanssasi, -
mutta sinä et halunnut, et kuunnellut.
Miltä Jumalasta tuntuu, kun Hän maksoi meistä niin paljon?
Hän teki kaiken mahdollisen, jotta asiamme olisivat hyvin.
Mitä Jumala tekee, kun ihminen kääntää selkänsä?
Jumala ei ole väkivaltainen. Hän varoittaa seuraamuksista.
Hän kertoo, mitä tekee, jos ihminen ei kuuntele Häntä, -
vaan haluaa ohjata elämäänsä.
Jumala sanoo: -
"Niin minä annoin heidän mennä pois sydämensä paatumuksessa, -
he saivat vaeltaa omien neuvojensa mukaan."
Kun neuvot eivät kelvanneet, Jumala ehdotti sopimusta: -
haluan kulkea kanssasi ja siunata sinua.
Kun ihminen kieltäytyy, Jumala hyväksyy sen.
Jumala antaa ihmisen tehdä, mitä tämä haluaa.
Jumala antaa meille vapauden. Se on vapautemme.
Vapaus olla halutessamme ateisti tai rikollinen -
ja tehdä mitä lystäämme.
Yhteistä kaikelle on sydämen paatumus.
Jumala tarjoaa meille rakkautta ja me kieltäydymme siitä.
Mitä Jumala tuntee? Hän kaipaa meitä edelleen.
Psalmissa Jumala toivoo kansan kuulevan ja seuraavan Häntä, -
niin Hän suojelisi heitä vihollisilta.
Kun tuomme tämän elämäämme kristittynä, -
monet uskovat kantavat syntejään, virheitään -
ja syrjäpolkujaan miettien, miksi ovat toimineet niin, -
miksi ovat kiinni eri asioissa, -
eikä rukouskaan auta. Jumala ei tunnu vastaavan.
Jumala tulisi apuun, jos kuuntelisimme Häntä.
Hän ei välttämättä auta juuri sillä sekunnilla.
Hän auttaa sinua, kun näkee sinun olevan tosissaan.
Sitä Hän kaipaa.
Tulisin ja kääntäisin käteni sortajiasi vastaan, -
sanoo kaikkivoipa Jumala. Auttaisin sinua.
Herraa vihaavat matelevat Hänen edessään ikuisesti, -
psalmissa sanotaan. Tämä on totta vielä tänäänkin.
Mutta kansallensa Hän tarjoaa parasta nisua ja hunajaa.
Nisu, vehnän ydin, oli tuon ajan parasta viljaa.
Kallion hunaja symboloi Jumalan koko hyvyyttä.
Kallio symboloi Kristusta.
Kallion hunaja on parasta, mitä Jumala voi antaa Kristuksessa.
Jumala antaisi ruokaa runsaasti, ei pelkkiä murenia.
Silti kituutamme omin voimin.
Tämän takana on Jumalan kaipaus.
Hän auttaisi, jos vain kuuntelisit Häntä.
Kuulemmeko Jumalan sydämen sykkeen? Minä kuulen.
Näitä kohtia on Raamatussa useita.
Esimerkiksi Jeremia 3:19―20, -
jossa Jumala unelmoi kansastaan seuraavasti: -
"Kuinka asetankaan sinut lasten joukkoon ja annan sinulle -
suloisen maan, ihanan perintö- osan, ihanimman kansojen maista!
Ja ajattelin: Sinä olet kutsuva minua isäksi etkä ole koskaan -
kääntyvä minusta pois. Mutta niinkuin vaimo -
on uskoton puolisollensa..." ― Tämä kuvaa nykyaikaankin!
"...niin olette te, Israelin heimo, olleet uskottomat minulle, -
sanoo Herra." Tämä pätee myös miehiin.
Tässä ensisijaisesti miehiin, nainen on vain esimerkki.
Koska kansa on ollut uskoton, Jumala ei voi siunata sitä.
Siksi profetian mukaan -
kukkuloilla kuuluu israelilaisten avuton itku.
He ovat eksyneet tieltä, unohtaneet Herran, Jumalansa.
Niinpä he itkevät vaikeuksiaan ja miettivät, miten selviävät.
Jumala tarjosi parastaan, mutta he torjuivat sen.
Jumala antaa meille vapauden Uudessa testamentissakin.
Room. 1. luvussa kerrotaan, ettei Jumala ole meille vieras.
Hän on ilmoittanut suuruutensa, kun vain huomaisimme sen.
TV7 tarjoaa hyviä ohjelmia tästä aiheesta.
Näkymättömän Jumalan voi löytää, jos haluaa.
Ihmisten ongelma on, -
etteivät he ole kiittäneet Jumalaa tuntiessaan Hänet, -
vaan ovat joutuneet hukkaan omien mielipiteidensä kanssa.
Jos haluaa kulkea omaa tietään, Jumala sallii sen.
Mutta silloin joutuu hukkaan ja ymmärtämätön sydän on sokea.
Sitten kysytään, missä on Jumala ja miksi Hän sallii kaiken tämän.
Koska ihmiset valitsivat tiensä ja hylkäsivät paremmat neuvot.
Omassa viisaudessaan heistä tuli tyhmiä.
He vaihtoivat Jumalan kirkkauden siihen, mitä maailma tarjoaa, -
ja palvelivat enemmän luotua kuin ylistettyä Luojaa.
Siksi Jumala hylkäsi heidät.
Mihin Hän hylkäsi heidät? Häpeällisiin himoihin.
Naiset ja miehet ovat vaihtaneet luonnollisen yhteyden -
luonnonvastaiseen yhteyteen ja kulkevat syntistä tietä.
Jumala antaa heidän mennä, koska ovat itse niin valinneet.
Voit lukea itse tarkemmin tämän kohdan (Room. 1).
Katsotaan vielä yhtä kohtaa, jossa puhutaan tästä.
Se on 5. Moos. 30, -
jonka lopussa Jumala sanoo tahtonsa ilmoitettuaan -
kutsuvansa taivaan ja maan todistamaan, että -
on tarjonnut kaksi vaihtoehtoa, elämän ja kuoleman.
Nämä ovat siunauksen ja kirouksen tiet, jotka vievät -
pelastukseen tai kadotukseen.
Jumala kehottaa ystävällisesti valitsemaan elämän tien -
ja elämään Jumalaa rakasten eikä vain olemaan elossa.
Rakasta Jumalaasi ja kuule, mitä Hän puhuu sinulle, -
riipu kiinni Hänessä, sillä siinä on ihmisen elämä, -
niin saat perinnön, joka sinulle on valmistettu taivaassa.
Kyse on vain siitä, haluatko vastaanottaa sen -
ja otatko tarvittavat askeleet.
Samassa luvussa kerrotaan lisää ihmisen taivalluksesta.
Jumala sanoo siinä saman: -
suosittelin teille omaa tietäni ja te valitsitte oman tienne.
Siitä seuraa vaikeuksia, sotia, menetyksiä ynnä muuta.
Kun kohtaa kiroukset, Jumalan mukaan niistä voi oppia -
ja palata takaisin. Tämä on ilosanoma.
Voit palata takaisin, vaikka olisit tehnyt huonoja valintoja.
Jumala sanoo, että kun palaat takaisin, -
Jumala antaa sinulle yltäkylläisesti hyvää -
kaikissa kättesi töissä. Nekin onnistuvat.
Hän antaa myös taloudellista menestystä.
Hän tekee kohtusi, karjasi ja maasi hedelmän, -
eli taloutesi, ylen runsaaksi. Sillä kuten Hän iloitsi isästäsi, -
hän iloitsee sinusta, siitä, että tekee sinulle hyvää.
Tälle on yksi vaatimus: -
kuuntele Jumalaasi ja noudata hänen käskyjään, -
jotka tässä laissa esitetään.
Nyt meillä on paljon enemmän kuin Mooseksen kirjat: -
Jeesuksen lunastustyö ja koko taivasten valtakunta -
Hänen sanassaan ja Pojassaan. Meille on annettu suuri aarre.
Hän on varannut taivaan aarteet onneksemme, -
meidän parhaaksemme.
Saamme sen kaiken, kun tulemme Jumalan luo -
ja lupaudumme Hänelle.
Kuuntelemme Häntä ja vastaanotamme Hänen kutsunsa.
Se on taivaallinen kutsu. Se ei ole tyhjä kutsu -
tai maallinen mainos, jollaisiin on kyllästytty niin, -
että postilaatikossa on mainokset kieltävä kyltti.
Sitten tulee Jumala oman tarjouksensa kanssa.
Hän ei halua myydä mitään, rahasi eivät kiinnosta Häntä.
Hän ei tyrkytä mitään, vaan tarjoaa elämää, -
joka on elämisen arvoista.
Me päätämme, haluammeko ottaa sen vastaan.
Jos otamme sen vastaan, Hän tarjoaa meille parastaan.
Rukoillaan yhdessä.
Rakas Taivaan Isä!
Kiitos, että olet niin suuri ja hyvä Jumala, -
että annoit jopa oman Poikasi pelastaaksesi meidät -
ja antaaksesi meille parasta.
Poika tuli, jotta meillä olisi elämä ja kaikkea runsaasti.
Kiitos, että Sanasi avulla näemme sydämeesi -
ja näytät tahtosi elämässämme.
Pehmitä paatuneet sydämet.
Pelasta tyhmyydeltä, kun kuljemme omaa tietämme.
Pelasta meidät myös valittuamme väärän tien.
Kiitos, että pelastat silloinkin.
Pelasta väärällä tiellä hätään joutuneet, -
anna heille anteeksi ja Sanassa lupaamasi uusi elämä.
Anna hyvyytesi koskettaa myös meidän sydäntämme.
Älä anna meidän enää valita kadotukseen vievää tietä, -
omia teitämme, vaan ikuisen rakkauden tiesi.
Siunaa meitä ja jokaista katsojaa. Aamen.
Suomennos: Maria Peltokangas